কম্পিউটার বিজ্ঞানের ইতিহাস
পৃথিবীর প্রথম প্রোগ্রাম-চালিত কম্পিউটার ছিল জেড থ্রি যা ১৯৪১ সালে কোনরাড যুসে তৈরী করেন। ১৯৯৮ সালে অধ্যাপক রাউল রোহাস প্রমান করেন যে এই নীতিগতভাবে যন্ত্রটি ট্যুরিং কম্প্লিট।. এরপর কোনরাড যুসে এস২ নামক গণনাকারী যন্ত্র যা প্রথম (প্রসেস কন্ট্রোল যন্ত্র ও বিশ্বের প্রথম কম্পিউটার ব্যবসার প্রতিষ্ঠা করেন যা বিশ্বের প্রথম বানিজ্যিক উদ্দেশ্যে উৎপাদিত কম্পিউটার জেড ফোর তৈরী করে। এছাড়াও তিনি প্রথম হাই-লেভেল প্রোগ্রামিং ভাষা প্লানক্যালকুল্ তৈরি করেছিলেন।
অল্টেয়ার বেসিক
বিল গেটস স্মৃতিচারণায় বলেন যে তিনি এবং পল অ্যালেন পপুলার ইলেকট্রনিক্‌সের জানুয়ারি ১৯৭৫ ইস্যুতে প্রথম অল্টেয়ার সম্পর্কে জানতে পারেন এবং বুঝতে পারেন যে কম্পিউটারের দাম শীঘ্রই এমনভাবে কমা শুরু করবে যাতে করে সেগুলির জন্য সফটওয়্যার বিক্রি করা একটি লাভজনক ব্যবসা হতে পারে। গেটস ভেবেছিলেন এই নতুন কম্পিউটারটির সাথে একটি বেসিক ইন্টারপ্রেটার দিয়ে দিলে এটি শখের ব্যবহারকারীদের কাছে আরও আকর্ষণীয় হবে। গেটস ও অ্যালেন MITS প্রতিষ্ঠাতা এড রবার্ট্‌সের সাথে যোগাযোগ করেন ও জানান যে তারা একটি ইন্টারপ্রেটার তৈরি করছেন। তারা এডকে জিজ্ঞেস করেন তিনি ইন্টারপ্রেটারটির একটি ডেমো দেখতে চান কি না। এটা ছিল প্রকৌশল শিল্পে বহু প্রচলিত একটি কৌশল, যেখানে একটি অবাস্তব বাস্তুর কথা উল্লেখ করে আগ্রহ যাচাই করা হয়। রবার্ট্‌স তাদের সাথে কয়েক সপ্তাহের মধ্যে সাক্ষাতের আগ্রহ প্রকাশ করেন।